
DE STOMATITIDE GENEItATIM. 



&tomatitidi$ nomine a graeco vocabulo ard^a 
(os) inflammatio membranae mucosae cavi oris 
non ita pridem a medicis designabatur; quamvis 
enim hujusmodi affectio veteribus quoque medi- 
cis ignota haud fuisset , nulla apud illos exacta 
et distincta ejus descriptio invenitur : imo , do- 
eente celeberrimo Josepho Frank (i) , usque ad 
nostrum aevum magna hac de re viguit confu- 
sio , atque morbi fere omnes cavi oris , patho- 
logiae non minus quam therapiae respectu diver- 
si, nominibus indeterminatis stomacacis, aphtha- 
rum, ulcerum oris , ac si unicum constituerent 
morbum ab auctorihus quamplurimis indiscrimi- 
natim comprehendebantur. Paucis igitur ab hiuc 
annis tantum medici speciatim galli, et prae cae- 
teris Taupin, Bretonnau, Andral, Guersant, Val- 
leix , Biiard , ad hujusce morbi historiam illu- 




(1) Prax. medic uni?. praecepta. Tom. XIV p.383 Bdit. Taur. 

strandam sedulam operam navarunt, eique pri- 
mitus Stomatitidis nomen imposuerunt. 

Stomatitis morbum semper identicum nequa- 
quam constituit, sed e contra charactercs admo- 
dum diversos praesefert , pro diverso substrato 
anatomieo aflecto , pro diversa laesionis forma 
qua se prodit , nec non pro diversa natura cau- 
sarum a quibus producitur. Plures igitur ab au- 
ctoribus modo memoratis distinguuntur stomati- 
tidis species, quae vero ad quinque reduci posr 
sunt nempe: I. Stomatitis simplex vel erythema- 
tosa. II. Stomatitis aphthosa vel folliculosa. III. 
Stomatitis psendo - membranosa. IV. Stomatiti» 
cremosa sic dicta vel pultacea. V. Stomatitis mer- 
curialis. Andral admittit etiam Stomatitidem gan- 
graenosam, ast gangraena oris vel exitum alia- 
rum stomatitidis specierum constituit, vel mor- 
bus est prorsus a stomatitide diversus, qui una 
simul cum aliis aflfectionibus gangraenosis per- 
pendendus est. 

I. Slomatitis simplex vel erythematosa. 

? 

Haec stomatitidis species omnium levissima in- 
cipit ut plurimum absque prodromis, atque se 
prodit cum rubore plus minusve inteuso et saepe 
saepius partiali membranae mucosae cavi oris, qui 
una simul cum levi tumiditate, dolore ac ardoris 

sensu ineedit. Stumatilis erythematosu plerisque 
in casibus circumscripta est ad gengivas vel ad 
arcum palatinum. Rubor plerumque non est uni- 
formis sed punctula aut maculas plus minusve 
latas efformat. Dolor interdum fortis est ct au- 
getur praesertim per aeris frigidi ingressum, per 
contactum alimentorum vel solum etiam linguae. 
Sensus ardoris valdopere intenditur dum absumto 
cpithelio corpus reticulare denudatum remanet , 
aut dum membrana mucosa parvis stipatur ero- 
sionibus. Functiones oris utpote masticatio , de- 
glutitio , loquela cum dolore perfieiuntur ; secre- 
lio quoque oris laeditur, atque ab initio siccitas 
oris adest , serius materies aquosa , serosa aut 
glutinosa in magua quantitate seccrnitur; inter- 
dum ptyalismus plus minusve abundans accedit. 
Inflammatio hacc fere nunquam etiam apud te- 
nellos infantes febri , aliisque symptomatibus ge- 
neralibus comitatur. 

Dentitionis munus in tenellis infantibus fre- 
queutissima evadit stomalitidis erythematosae cau- 
sa ; in adultis porro introductio in cavum oris 
ciborum aut potuum niinis calidorum , nec non 
substantiarum acrium, irritantium, causticarum, 
contusiones, dentium avulsio et sic porro illam 
gignere valent. Stomatitis erythematosa interdum 
symptomatica quoque est phlogoseos tubi gastro- 
enterici. Praeterea iu morbillis ac in scarla- 

tina stomatitis oritur erythematosa, sub qua ru- 
bor membranae mucosae oris eosdem praebet 
characteres ac eruptio cutanea ; indeque unifor- 
mis evadit in scarlatina , dum in morbillis tot 
parvas maculas inaequales eflbrmaf. Haec eruptio 
in membrana mucosa oris generatim nullam ex- 
citat molestam sensationem nisi interdum levem 
caloris sensum. 

Stomatitis erythematosa intra tertium ad octa- 
vum diem per resolutionem ut plurimum termi- 
natur. Quibusdam in casibus epithelium in laci- 
nias secedit, praesertim dum aflectio ab aliqua 
caustico aut corpore nimis calido producta fuit ; 
alias post hunc raorbum textus submucosus oris 
majorem induit duritiem. Stomatitis erythematosa 
interdum primum constituit gradum nliarum sto- 
matitidis speciernm. 

Relate ad therapiam hujusce aflfcctionis diaeta , 
potus emollientes , mucilaginosi, atque usus cu- 
jusdam coltitorii emollientis ut plurimum ad illam 
sanandam sufficiunt; oportet porro ut aegri se 
abstineant a cibis acribus incitantibus, atque sub- 
stantiae potius molles , qnae membranam muco- 
sam laedere haud valent, neque validis indigent 
masticationis conatibus seligeudae erunt. Dum 
sensibilitas membranae mucosae oris tam magna 
ettj ut substantiarum emollientium attactum sine 
dolore perferre nequeat, fumigationes emollienles 

institui possunt. Symptomatibus generaiibus forte 
praesentibus , febri nempe , cephalaigia et sic 
porro, venaesectio, vel hirudinum applicatio ad 
basim mandibuiae interdum convenit. Si vero 
morbus chronicus fit atque perstat durities textus 
ceilularis submucosi, tunc ad frictiones cum un- 
guento ex jodureto potassii confugiendum erit. 

II. Stomatitis aphthosa sive folliculosa. 

Stomatitis aphthosa, a nonuullis ulcerosa vel 
folliculosa, ab aliis aphtha simplieiter quoque di- 
cta, eontradistiuguitur ab eruptione in cavo oris 
vesicularum transparentium , diversae magnitudi- 
nis, quae post aliquas horas aspectum pustulosum 
assumunt, et intra secundum aut tertium diem 
in ulcerationes dolorosas abeunt, quarum cica- 
trisatio quandoque nonnisi post unam aut etiam 
alteram hebdomadam contingit ; indeque praeter 
parvam maculam rubram cito evanituram nulium 
aliud superest vestigium. 

Duplex distinguitur aphtharum species pro uti 
nempe eruptio discreta evadit aut confluens. Aphtha 
discreta frequentissima est ac saepe saepius af- 
fectionem tantum topicam constituit. Hoc in casu 
in cavo oris, et speciatim ad internam labiorum 
et genarum partem nec non ad margines linguae 
paucae nonnisi vesicuilae occurruut, quae statim, 

prima vel saltem secunda ab apparitione die, ha- 
ione praecinguntur grisea, albicante, dura, quae 
iis aspectum pustulosum impertitur ; epithelium 
dein cito secedit, atque ulceratio lenticularis ef- 
formatur magnitudinis variae, cum futtdo ac 
marginibus prominentibus, duris, coloris grisei, 
valde dolentibus ac saepe etiam cruentis. Aegri 
siccitatem aut insuetum humiditatis sensum in 
ore expcriuntur; halitus foetet, uti in omni sto- 
matitide, masticatio atque attactus substantiarum 
calidarum molestias valdopere adaugent ; inter- 
dum glandulae lymphaticae submaxillares intu- 
mescunt ac dolent; vix non semper porro adsunt 
dysphoria , inapetentia , diarrhoea , nec non le- 
vis motus febrilis, qui cito tamen evanescit. Haec 
ulcerationis periodus ut plurimum nonnisi tres 
aut quatuor dies perdurat , attamen quandoque 
ad unam et etiam alteram hebdomadam protrahi 
potest. Dum sanatio contingit* quae ferme con- 
stans evadit hujusce morbi exitus, tunc margines 
ulcerationis subsidunt , superficies ejus detergi- 
tur, ac rubrum induit colorem , indeque citissi- 
me intra uuum alterumve diem coit cicatrix, et 
in ulcerationis situ parva tantum macula rubra 
per aliquos dies adhuc superest. 

Idem minime contingit de confluente aphtha- 
rum forma, quae testantibus Andral et Grisolle, 
m locis huniidis , uti exempli gratia iu HoIIandia 

frequens occurrit, atque epidemiee nonnunquam 
crassatur, quaeque morbum gravem constituit 
adultis et puerperis praecipue infensum. Hoc in 
casu eruptionem ut plurimum praecedunt ac co- ' 
mitantur febris, variaeque organorum digeren- 
tium turbae : aphthae invadunt omnem faciem 
internam labiorum et genarum, imo extendun- 
tur etiam ad velum palatinum atque ad fauces ; 
ubicumque porro plus minusve confluentes eva- 
dunt, et similitudinem cum eruptione variolosa 
praeseferunt. Deglutitio difficilis ac dolorosa fit , 
magnus ardoris sensus oritur in ore, quod siccum, 
vel liquido viscoso madens evadit; accedunt vo- 
mituritiones , diarrhoea , anxietas summa , febris 
valida , atque raors non raro supervenit sub 
symptomatibus typhosis gravissimis, quorum evo- 
lutio saepe saepius cum praesentia ulcerationum 
aphthosarum super membranam mucosam tubi 
gastro-enterici, quemadmodum in ore observatur, 
congruere videtur. Alias phaenomena adynamica 
consequuntur gangraenam ulcerationum aphtho- 
sarum oris, quae igitur nigrescentes ac foetidae . 
fiunt : gangraena partes molles oris invadere 
quoque potest, sed exitus hujusmodi valde rarus 
est , atque nonnisi in subjectis debilibus, cache- 
cticis locum habet. Cunctis porro in casibus 
aphthae coufluentes lentum tenent decursum , 
nempe ad duas , tres hebdomadas ut plurimum 
protrahuntur. 1* 

Kelate ad naturam aphthae nonnisi peculiarem 
formam inflammationis membranarum mucosarum 
constituunt, et vesicula primum sistit morbi ru- 
dimentum. Relate ad earum sedem , Bilard in 
folliculis muciparis, alii e contra in membrana 
mucosa ipsa illam inquirendam esse contendunt, 
neque haec questio, docentibus Bichat et Gardien, 
adhuc resoluta est. 

- Summi momenti est in praxi distinctio intra 
nlcerationes aphthosas et continuitatis solutiones, 
quae a viro syphilitico, vel ab hydrargyri actio- 
ne produeuntur. 

Aphthae in aetate infantili ac juvenili frequen- 
tius evolvuntur, attamen in quacumque aetate 
occurrere possunt. Constitutio corporis debilis , 
lymphatica , praya alimentorum qualitas ad hanc 
affectionem disponunt, vel illam etiam provoeant. 
Non raro verum aphthae sub oppositis quoque 
eonditionibus oriuntur quin ulla innotescat causa. 
Caeterum aphthae saepe alTectionem symptoma- 
ticam constituunt , per vices secundariam condi- 
tionis morbosae plus minusve gravis organismi 
totius; saepc etiam illae cum statu saburrali or- 
ganorum digerentium congruunt, vel sub ali- 
quibus constitutionibus epiphaenomenon sistunt 
status puerperalis. 

Prognosis tunc tantum reservata esse debet • 
quum eruptio aphthosa confluens est vel in gan- 
graenam abit. 

Aphtha simplex discreta nonnisi curam topi- 
cam postulat ; et revera colutoria mucilaginosa , 
emollientia vix non semper ad sanationem obti- 
nendam sufticiunt : duin vero ulcerationes valde 
dolorosae sunt, snadentibus Andral et Grisolle , 
nonnullae guttae laudani colutorio addi possunt. 
Dolore dein ac partis alTectae tensione imroinutis 
colutoria adstringentia ex alumine, borate sodae, 
acetate plumbi adhibenda sunt; demum quando- 
que ad supcrficiem ulcerationis mutandam atque 
ejus cicatrisationem promovendam utile est illam 
tangere cum lapide infemali. Auxilium hoc ab 
aliquibus statim ab initio, ad morbi evolutionem 
praepediendam commcndatur, et reapse interdum 
aphtha incipiens jugulari potest ; ast longe fre- 
quentius eflectus contrarius obtinetur , morbus 
enim summopere exasperatur ; quapropter ad au- 
xilium hujusinodi nonnisi post stadium inflam- 
matorium confugiendum erit; quum scilicet ad 
cicatrisationem obtinendam sufficit. statum ulcera- 
tionis localem mutare. Una cum auxiliis modo 
dictis vitae regimen parcum, potus aciduli , et 
U8U8 quandoque alicujus remedii purgantis in- 
tegram curam absolvunt. 

Contra eruptionem aphthosam conflueritem au* 
xilia efficaciora in usum voeanda sunt, et prae- 
ter medelam topicam, quae eadem est ac in aphtha 
simplici , generalis etiam requiritur therapia di- 

versa pro varia conditione a qua morbus susti- 
netur: ita non raro sanguinis evacuationes gene- 
rales, vel locales per hirudinum applicationem ad 
inferiorem mandibulae partem instituere oportetf 
dum ulceratio valde rebellis est , tunc , docente 
Andral, revellentia ad extremitates inferiores ne- 
gligenda non sunt. 

Ab auctoribus nonnullis duae aliae stomatitidis 
species distingunntur ulcerosa nempe et pustu- 
losa; quae vero, potius quam species peculiares, 
utpote stomatitidis aphthosae varietates haberi 
possunt. 

Post solutiones continuitatis membranae mu~ 
cosae oris a corpore aliquo extraneo, vel a dente 
aberrante, corroso productas remanent non raro> 
uleerationes , quae ad genas praesertim , vel in 
parte posteriore oris , prope ultimos dentes mo- 
lares sedem habent, saepe valde dolorosae sunt, 
atque magnam nonnunquam aquirunt extensio- 
nem. Margiues haruin ulcerationum duriuscult 
evadunt , earumque superficies inaequalis est, co- 
loria grisei , pervices etiam cruenta , atque foe- 
tidum spargit odorem ; qua propter uicerationes 
hujusmodi quandoque pro ulcere canceroso primo 
intuitu haberi possent, nisi causa morbi et de- 
cursus benignam earum indolem patefacerent. 
Cura eadem est uti in aphthis; oportet omnitim 
primum superficiem ulceris mutare ope nitratis 
argenti. 

Alia stomatitidis aphthosae varietas, uti dixi- 
mus , illa est , quae ab aliquibus stomatitis pu- 
stulosa adpellatur , quaeque se prodit cum eru- 
ptione pustularum super membranam mucosam 
oris, et praesertim ad internam genarum partem 
et ad arcum palatinum. Haec eruptio saepe in 
variola occurrit, interdum enim eruptio ejusdem 
naturae ac in cute in ore quoque contingit. Post 
usiiro etiam tartari stibiati ad magnas doses in 
parte posteriore oris atque ad pharyngem pustu- 
lae non raro oriuntur. In hisce casibus aegri sen- 
sum caloris et ardoris in ore accusant Colutoria 
emollientia vel leniter acidula ad hanc affectio- 
nem intra paucos dies devincendam ut plurinum 
sufficiunt 

• 

III. Stomatilis pseudo-membrunosa 
seu cotennosa dicta. 

Haec stomatitidis forma, quae a Bretonnau 
diphteritis oris vocatur, magnam analogiam tenet 
cum angina membranacea seu croup; re enim 
vera et in illa, uti in angina membranacea, ex- 
sudatio lymphae plasticae accidit, quae cito coa- 
lescit atque pseudo-membranas albescentes super 
mucosam oris eflbrmat. Haec aflectio incipit fere 
semper juxta Bretonnau a gengivis, quae intu- 
raescunt, sanguinem facile fundunt atque cito 

exulcerantur ; dein vero extenditur ad internam 
labiorum et genarum faciem. Tunc super has 
partes maculae albescentes, irregulariter rotundae 
apparent , quae cito ampliantur ac anulo rubro 
prominenti cinguntur. Maculae istae conslituun- 
tur a lymphae plasticae concretionibus membra- 
nae inucosae plus minusve adhaerentibus , quae 
statim ac pro parte secedunt mira cum celeritate 
ab aliis substituuntur. Membrana mucosa porro 
subjecta rubra, tumida, interdum leviter excoriata 
aut exulcerata evadit , nonnunquam ecchymoses 
etiam praesefert. Pseudo-membranae modo dictae 
saepe ob parvam sanguinis quantitatem infra ex- 
sudatam colorem livescentem aut nigrescentem 
assunuint, et hac de causa, una simul cum odore 
foetido, qui semper in hac stomatitidis forma ex 
ore emanat, facile medicus decipi potest ut ad 
existentiam gangraenae concIudaL Stomatitis pseu- 
do-membranosa exiguae oris parti , uti exempli 
gratia commissurae labiorum quandoque circum- 
scribitur ; uon raro, uti monet doctor Taupin , 
dimidiam oris partem tenet ; alias vero ad uni- 
versam ferme cavitatem exteuditur ; quibus in 
casibus aegri ab iuitio experiuutur in ore ardoris 
sensum ac dolorem , qui exasperatur ab attactu 
corpurum extraneorum ; glandulae submaxillares 
dein intumescunt ac doleut, facies rubra et tu- 
mida fit , abuudans oritur salivae fluxus, halitus 

magis magisque foetet; praeterea inquietudo , 
cephalalgia, atque febris plus minusve intensa 
accedunt. Affectio hujusmodi oris generatim pa- 
rum in diffusionem nititur , quibusdam tamen in 
casibus, etsi valde raris, ad pharyngem et prac- 
cipue ad laryngem extenditur, atque tunc sym- 
ptomata propria anginae membranaceae sive croup 
in scenam veniunt. Exceptis hisce casibus , nec 
non illis pariter valde raris in quibus ob pra- 
vam aegrotantis constitutionem exitus gangraenae 
contingit , stomatitis pseudo-membranosa morbus 
benignus declarari potest, vix non semper enim 
feliciter sanatur, quamvis haud raro plures etiam 
menses persistat. 

Dum morbus ad resolutionem vergit pseudo- 
membranae pro parte decidunt neque amplius 
reproducuntur , pro alia parte absorbentur ; ul- 
cerationes sanantur, atque in eorum Ioco nounisi 
levis induratio membranae mucosae per aliquod 
tempus superest. 

Diagnosis hujusce stomatitidis facilis semper 
est, quamvis enim in stomatitide etiam mercu- 
riali concretiones membraniformes occurrant, cri- 
teria tamen adsunt quae facili negotio unam 
ab altera distinguere valent. Inter frequentiores 
8tomathidis pseudo-membranosae complicationes 
bronchitis , pneumonitis , atque tubi gastro-ente- 
rici phlogosis recensendae sunt. 

Stomatitis pseudo-membranosa etsi in homini- 
bus cnjuscumque aetatis occurrere possit , atta- 
men infantes praediligere solet. Tempestas porro 
frigida ac humida , immundities , aiir corruptus 
praecipuae sunt causae quae illam provocant. 
Nil igitur mirum quod morbus hic saepe cvol- 
vatur iu hospitiis infanlum expositorum, et gene- 
ratim ubicumque magnus hominum numerus in 
locis humidis , angustis coacervatur, quibus sub 
circumstanfiis non raro epidemicus quoque fil , 
uti reapse Bretonaau observare potuit in militum 
stationibus. Auctores nonnulli , et inter caeteros 
Uoctor Grisolle hisce in casibus contagium pe- 
culiare oriri credunt ; quod vero ab aliis et in 
primis ab Andral in dubbium revocatur. Caete- 
rum stomatitis pseudo-membranosa ab irritatione 
tautummodo locali ortum ducere etiam potest , 
uti a carie alicujus dentis. 

Iu hujus alTeclionis curatione omnium prinium 
causae amovendae sunt , quae illam e.vcitarunt. 
ln primo dein morbi stadio colutoria emollientia, 
remedia cccoprotica, clysmata purgantia adhiben- 
tur. Si vero moibus altioris est gradus, et vali- 
da quoque adest febris tunc sauguinis evacuatio- 
nes generales, saepius vero locales convenire pos- 
sunt. Contra tumefactionem glandularum lympha- 
ticarum cataplasmata emollicntia circa collum ad- 
moventur. Praemissis hisce auviiliis ad curam to- 

picam deveniendum est, atque cauterisationis ope 
superficies morbose affecta corrigenda est. In 
hunc finem adhiberi potest solutio coucentrata 
nitratis argenti , aut ejus fragmeritum corpori 
aliquo firmiter infixum cum quo partes aflectae 
tanguntur. Andral prae caeteris medicaminibus 
commendat acidum hydrochloricum purum aut 
mixtum cum tertia vel quarta parte mellis 
rosacei , quod penicilli ope partibus aflectis 
applicatur. Alumen quoque in pulvere aut in 
pauxillo aquae solutum bouos praestat effe- 
ctus^ Applicationes hujusmodi repeti debent ad 
temporis intervalla plus minusve longa pro di- 
versitate casus. Interim , quemadmodum sta- 
tim etiam post omnem applicationem y ad irrita- 
tionem partium compescendam colutoria emol- 
lientia aut leviter detergentia in usum trahenda 
sunt. Ultimis hisce temporibus Doctor Bonneau 
contra stomatitidem pseudo-membranosam lauda- 
vit quam maxime chloruretum calcis, quod plu- 
ries de die, omni secunda hora si possibile est, 
partibus aflectis applicatur sequenti modo : digi- 
tum madefactum immergitur in vase in quo con- 
tinetur chloruretum calcis siccum ac pulveratum, 
indeque cum illo partes aflectae ruditer perfiri- 
cantur. Doctor Taupin hujusce auxilii eflicaciam 
testatur. 

IV. StomuUtii cremosa sic dicta aut pultaceu. 

Haec stomatitidis species cremosae aut pulla- 
ceae nomine distinguitur ob peculiarem indolcni 
materiei exsudatae a qua membrana mucosa oris 
sub illa obtegitur; a Gallis muguet vel blanchet 
vulgo dicitur. Morbus iste a medicis pluribus fal- 
so cum aphthis confundebatur, atque ultimis tau- 
tum hisce temporibus medici praesertim Galli et 
prae caeteris Lelut , Guersant, Bilard, Valleix 
illum illustrarunt. 

Stomatitis cremosa primaria idiopathica raro 
et nonnisi in tenellis infantibus observatur; ut 
plurimum e coutra aflectionem sccundariam syni- 
ptomaticam eonstituit, quae in hominibus cujus- 
cumque aetatis sub ultimis stadiis alterius morbi 
ocuti aut saepius chronici evolvitur. 

Morbus hic dum primario modo in infantibus 
oritur ut plurimum absque prodromis invadit; 
lingua pro parte aut ex toto rubra fit, ejusque 
papillae niagis promineuL Rubor cito ad inter- 
uam quoque iabiorum ac geuarum fucicm, atque 
saepe ad integram partem posteriorem cavi oris 
extenditur. Membrana mucosa in locis affectis 
sicca ac splendens evadit, ibique aeger sensuni 
caloris urentis experilur. Suctio doiorosa cst ; 
deglutitio difticilis etiain iit dum inflammatio ad 

pharyngem propagatur. Post aliquos dies ad super- 
ficieui membranae inflauimatae et praesertim ad 
margines linguae, ad gengivas, ad faciem internam 
labiorum et genarum, punctula albescentia apparent, 
quae paullatim multiplicantur, exienduntur, inter 
se uniuntur, talique modo plagas efformant ir- 
regulares, quae modo sejunctae remanent, modo 
insimul confluunt atque tunc stratum uniformera 
constituunt integram membranam mucosam oris 
obtegentem, quo in casu morbus confluens aut 
etiam malignus dicitur. 

Dum affectio oris simplex neque admodum ex- 
tensa est, tunc nullam reactionem generalem 
provocare potest ; saepe saepius vero pulsus aq- 
celerantur , calor cutis augetur , accedunt diar- 
rhoea ac meteorismus. Evacuationes alvioae li- 
quidae evadunt, ab initio flavae dein viridescen- 
tes , et progressu temporis materies hujusmodi 
per vomitum quoque rejiciuntur. In evacuatio- 
nibus alvinis materies cremosa aut pultacea sae- 
pe etiam invenitur , ex qqo aflectionem oris ad 
tubum intestinalem extensam esse patet; atque 
tunc symptomata graviora in sceuam veniunt ; 
sitis adest inesplebilis ac diarrhoea profusa, ci- 
tissime porro corporis emaciatio oritu? , ita ut 
intra paucos dies infantes aspectum deformaUtra 
ac rugosum illo seuum sirailem praeseferunt; vox 
debilis fit, iudeque iufantes iu coma inflidun*;, 

1 1 i • • 

pulsus imperceptibiles fiunt, calor imminuitur , 
cutis pluribus in locis praesertim ad malleolos 
exulceratur et tandem sub hoc rerum statu mors 
contingit. Hic exitus funestus ferme constans eva- 
dit dum aflectio extensa est ad intestina, vel dum 
complicatur a gravibus morbis organorum pecto- 
ris aut tubi gastro-enterici , quibus in casibus 
mors intra quatuor vel quinque dies contingere 
potest. Etsi plerisque in casibus morbus tam cito 
in mortem non transeat, sanatio tamen fere num- 
quam locum habet, et nonnisi in casibus in qui- 
bus morbus levis est, et vix febrim provocat illa 
obtineri potest ; materies exsudata tunc post tem- 
poris spatium plus minusve longum pauilatim se- 
cedit, neque amplius reproducitur. 

Relate ad aiterationes quae inveniuntur in ca- 
daveribus hominum sub decursu hujusce mor- 
bi peremptorum , nonnullae stomatitidi cremosae 
reapse tali , aliae vero complicationibus pertinent. 
Primae inveniuntur in illis locis ubi exsudatio 
contingit, scilicet in ore, ubi illa constans est, in 
pharynge, in oesophago, ubi valde frequens ob- 
servatur, in ventriculo atque in tubo intestinaii, 
ubi longe magis rara evadit. Exsudatio hujusmo- 
di interdum tot parva punctula albescentia eflbr- 
mat, magnitudinis grani oryzae, plus minusve 
sibi propinqua , alias vero universa oris superfi- 
cies interna strato uniformi materiei caseosae ob- 
tegitur. 



Digitized by Google 



21 

Materies exsudata mollis pultacea inodora est, 
cum reagentibus chemicis simili modo ac mucus 
se gerit, et leviter adhaeret membranae mucosae, 
quae ut plurimum rubra, sicca et quandoque 
etiam emollita evadit. Ulcerationes quoque ad ar- 
cum palatinum non raro inveniuntur. Docente 
Doctore Guersant exsudatio in ore et praesertim 
ad internam labiorum et genarum faciem infra 
epithelium ab iuitio sita est; post aliquos vero dies 
haec dispositio haud amplius apparet propter 
spoutaneam epithelii destructionem. Alterationes 
a complicationibus inductae variae esse possunt, 
tta membrana mucosa tubi gastro-euterici saepe 
rubra, injecta, emollita interdum etiam exulcerata 
reperitur ; alias rubor membranae mucosae bron- 
chiorum , a* hepatisatio pulmonum occurrunt. 

Stomatitis cremosa in hominibus cujuscumque 
aetatis evolvi potest, attamen magis frequens est 
in infantibus lac adhuc sugentibus, praecipue in 
primis a nativitate mensibus, imo nonnisi apud 
illos morbus hic idiopathicus observatur, apud 
enim adultos et scnes affectio hujusmodi oris 
mere secundaria evadit atque sub decursu alte- 
rius morbi gravis tantum evolvitur. Constitutio 
debilis, cachetica dispositionem in hunc morbum 
ponit. Habitatio porro humida, victus pravus, im- 
mundities, aer corruptus , emanationes animales, 
coacervatio infantum in cubiculis angustis, parum 

aereatis validissimae sunt hujusce stomatitidis 
causae; ideoque facile patet cur morbus hic tam 
saepe in brephotrophiis endemicus aut epide- 
micus occurrat, nec non cur frequentius in in- 
fantibus pauperibus quam in divitibus observetur. 
Hic vero morbus quandoque a causa topica quo- 
que excitatur, uti a lactatione artificiali, a nimiis 
sugendi conatibus ob papillae mammarum vitia. Re- 
late demum ad ejus indolem contagiosam minime 
inter se conveniunt auctores, atque nihil certi 
hucusque habetur. 

Diagnosis hujusce morbi nulla prorsus premi- 
tur diiBcultate. Stomatitis cremosa interdum af- 
fectionem constituit localem ac primariam , quae 
vero sub ulteriori decursu summa cum faciiitate 
ad tubum gastro-entericum extenditur, atque gra- 
ves illius iaesiones producit ; alias e contra af- 
fectio est mere secundaria , quae in tenellis in- 
fantibus saepius quam in adultis uti complicatio 
inflammationis tubi digerentis occurrit, quin ta- 
men hac de causa stomatitis haec cum Valleix 
tamquam affectio sccundaria, symptomatica enle- 
ritidis aetatis infantilis semper declaranda sit 

Prognosis hujusce stomatitidis speciei tunc tan- 
tum felix esse potest dum morbus evolvitur in 
subjectis robustis et absque febri ac diarrhoea 
incedit; sub oppositis circumstantiis prognosis 
valde reservala, imo infausta proferenda est, et 

eo magis diim gravis alicujus organi affectio jam 
adsit. Apparitio stomatitidis cremosae in subjecto 
jam aegroto, cujuscumque porro aetatis, phaeno- 
menon mali ominis semper sistit, et revera, uti 
monet celeberrimus Chomel, ejus apparitio in 
morbis chronicis fere oranem spem sanationis 
eripit, atque vix non semper mortem imminentem 
praenunciat. In morbis acutis etsi, periculum adeo 
grave haud designet , tamen phaenoroenon onri- 
nosum semper evadit. 

Therapia hujusce stomatitidis parum differt ab 
illa quae adhibetur contra alias stomatitidis spe- 
cies de quibus sermo fuit. Ita in primo stadio 
morbi conveniunt colutoria emollientia; progressu 
temporis dum membrana mucosa oris exsudatione 
crassa ac tenaci ohtecta est colutoria adstringen- 
tia in usum trahenda sunt, caute tamen atque 
a mitioribus incipiendo, uti essent acida vegeta- 
bilia, aceticum, citricum, diluta, quae praeferri 
debent acidis mineralibus, nec non subborati so- 
dae, cui nimiae forsan laudes tributae fuerunL 
Doctor Guersant commendat solutionem aluminis 
plus minusve dilutam. Pseudo-membranae quae 
eiTormantur evellendae non sunt, tunc enim do- 
lor et irritatio augentur. Kelate ad auxilia gene- 
ralia differunt pro diverso statu aegrotantis ac 
morbi stadio. Ab initio si nulla adsit febris suf- 
ficcre possunt potus emollientes, si vero febris 

et symptomata inflammationis tubi intestlnalis 
praesto sint > tnnc hirudines super abdomen vel 
ad anum, balnea tepidula, cataplasmata, enemata 
emolliefitia , nec non diaeta plus minusve stricta 
integram curam absolvunt. Praesentibus tandeni 
phaenomenis adynamicis ad remedia tonica, cor- 
ticem peruvianum et sic porro confugiendum est^ 
sed fere semper absque ulla sanationis spe. Com- 
plicatio frequens hujusce stomatitidis cum afTe- 
ctionibus tubi digerentis controindicationen sae- 
pissime ponit pro exhibitione emeticorum et pur- 
gantium fortiorum , quae medicamina verum ab 
aliquibus medicis in primo morbi stadio com- 
mendata fuerunt. 

V. Stomatilis mercurialis. 

rf • * ♦ * • * . «t . • . • 

y Stomatitis mercurialis, pUjaUsmus mercurialis, 
sdiiratio toercurialis , hydrargyrosis vocatur 
inflammatio oris quae post mercurii usum ejus- 
tjue absorptionem cvolvitur, quaeque pendet ab 
actionc electiva hujus metalli super membranam 
mucosam oris atque glandulas salivales. 

Ab initio aegri expcriuntur in ore insolitum 
caloris ac siccitatis sensum nec non saporem 
metallicum valde ingratum ; cito dein gengivae 
inttimescunt, dolent, molliores fiunt, sanguinem- 
que facile plorant ; universa fere earum superfi- 

ctes colorem rubrum pallidum praesefert, raargi- 
ne tantum excepto, ubi zonula coloris rubri vio- 
lacei , serius vero coloris albescentis notatur ; 
paullo post gengivae exulceratitur atque a den- 
tibus separantur. Dentes porro tegumento lurido 
ac limoso obducti sejuncti quodamipodo apparent, 
dein vacillantes quoque fiunt; dum aeger man- 
dibulas ad invicem admovet sensationem persen> 
tit ac si dentes longiores essent; caeterum den- 
tium productio reapse contiugere potest , at- 
que explicatur a vacillatione dentium ipsorum et 
a propagatione inflaromationis ad alveolos. Os 
aegrotantis statim ab initio odorem foetidum ve- 
re peculiarem exhalat prorsus diversum ab illo 
qui persentitur in caeteris stomatitidis speciebus, 
quare characterem pathognomonicum stomati- 
tidis mercurialis constituit. Membrana mucosa 
ori8 generatim tumida apparet , atque huc et il- 
luc punctula albescentia ab initio, dein vero ma- 
culas magis extensas praesefert, quae a materie 
albescenti exsudata eflbrmantur : phaenomenoft 
hujusmodi praesertim in superficie linguae ob- 
servatur. In hoc morbi stadio statum siccitatis 
oris excipit abundans humoris sallvalis iluxus. In- 
giravescente adhuc morbo tumefactio parietum 
oris, atque omnium partium in hac cavitate con- 
tentarum magis magisque adaugetur; genae, ubi 
ultimis dentibus inolaribus respondent, labia, 

praesertim inferius, lihgua ad apicem et ad mar- 
gines sulcos verticales praebent, et cito etiam 
uleerationes pseudo-membranis saepe tectas, ac 
sejunctas inter se ab elevationibus coloris laete 
rubri ; ulcerationes et elevationes hujusmodi a 
dentium prominentiis atque interstitiis eorum pen* 
dent. Sub altiori adhuc morbi gradu lingua ma- 
jus aquirit volumen , quare interdum in cavitate 
ori8 haud amplius contineri potest, proindeque 
protrudit extra arcus dentales; apex hujusce or- 
gani tali modo aeri expositus siccescit ac nigre- 
scit ; et propter dentium pressionem super lin- 
guam ulcerationes efformantur , quae breviter 
ampliores fiunt, colorem griseum assumunt, et 
safcpe etiam escharae oriuntur. Fucies integra 
tumet , atque tumefactio extenditur ad glandulas 
parotides, submaxillares , nec nori ad glandulas 
lymphaticas colli ; omnes istae partes sub pres- 
sione valde dolent. Ex ore semiaperto liquidum 
albescens, transparens et valde foetens continuo 
fluit : quantitas ejus duas , tres , quatuor libras 
et amplius intra nycthemeram attingere potest 
Interdum aegri de molestiis quoque ad fauces et 
ad aiires conqueruntur propter diffusionem phto- 
goseos ad pharyngem atque ad tubas Eustachii; 
eorumque statns tunc vere miserrimus evadit, 
etenim neque commedere, neque deglutirc , ne- 
que audire , neque loqut possunt ; dolores et 

continuus salivae fluxus somnum omnino impe- 
diunt; facies est pallida, adsunt cephalalgia fron- 
talis , et reactio febrilis plus minusve intensa , 
atque testante Andral, uti in omni inflammatione 
quantitas fibrinae in sanguine augctur , quapro- 
pter crusta phlogistica in sanguine e vena educto 
etiam observatur. Si stomatitis longe quam im- 
minuatur magis magisque semper intendatur, 
tunc gengivae in sphacelum transeunt , dentes 
nigri ex alveolis exeunt , genae in gangraenara 
incidunt atque pars etiam ossis maxillaris necrosi 
corripiuir. Casus hujusmodi adeo graves hisce 
diebus potius rari sunt, nst elapsis temporibus 
frequentiores erant, et pluries aegrotantium mor- 
tem producebant ; qui porro morbum exautlare 
potuerant, cicatrices deformes praebebant, a qui- 
bus non raro functiones oris, organorumque in hac 
cavitate contentorum laedebantur. Nonnunquam* 
aegri propter nimis abundantem salivae fluxum 
fn marasmum incidunt , atque occumbere etiam 
possunt, nisi morbosa secretio illico sistatur. Re- 
convalescentia post hunc morbum exantlatum val- 
dopere semper diuturna est, et aegri diu pallidi 
ac emaciati remanent. Dum stomatitis mercurialis 
ad sanationem pergit tumefactio, ac ptyalismus 
imminuuntur , ulcerationes depurantur , dentes 
denuo firmantur, aegri commedere possunt sub- 
stantias molles, humidas; per masticationem ve- 

rum ciborum solidoram , uti panis , dolores at- 
que sanguinis fluxus e gengivis provocantur. " « 

Duratio morbi plus aut minus longa evadit: dum 
aflectio mittssima est tunc intra quatuor aut sex 
dies decursum suum absolvere potest; quotiescum- 
que vero illa aiiquantulum gravior sit , tunc ad 
dnais hebdomadas et amplius protrahitur. Atta- 
men haud semper exacta viget relatio intra mor- 
bi gravitatem ejusque durationem ; re enim vera 
occumint quandoque casus stomatitidis mercu- 
rialis non adeo gravis , in quibus per plures 
etiam menses copiosus perstat ptyalismus, quare 
aegrotantium vires quam maxime labefactantur. 
In hisce casibus ptyalismus mercurialis qui chro- 
nicum tenet decursum sustinetur ut plurimum ab 
aiique alteratione membranae mucosae, et reapse 
tumida, cruenta , atque in nonnullis locis exul- 
cerata illa invenitur: interdum autem partes mol- 
les ad statum physiologicum restitutae viderentur 
atque pallidae potius quam rubrae evadunt, et 
in hisce casibus secretio morbosa pet* simplicem 
habitudinem sustineri vidersetur. Sanatio semel ob- 
tenta fere semper constans est, interdum tamen 
remanet status sensibilitatis adauctae in membra- 
na mucosa oris, quare haec facile intumescit et 
exulceratur ; alias dentes carie corripiuntur et 
sponte decidunt. 

Diagnosis stomatitidis mercurialis facilis sein- 

per est, odor peculiaris characterem pathogno- 
monicum constituit. Ad mentem nonnuliorutn au- 
ctorum, quandoque difficilis imo inipossibilis est 
distinctio ulcerationum mercuriolium ab ilis quae 
a viro siphylitico producuntur; nisi vero mea me 
fallit opinio distinctio hujusmodi facilis evadit , 
etenim ulcerationes mercuriales tenent faciem in- 
ternam genarum et prominentiis dentiuni respon- 
dent, siphyliticae e coutra ut plurimum resident 
adpharyngem, ad amygdaias, ad superficiem su- 
periorem linguae interdum ad labia ; praeterea 
formam rotuudam, fundum coloris grisei ac mar- 
gines prominentes retroflexos praeseferunt , dum 
ulcerationes mercuriales superficiales, irregulares 
et concretionibus membranaceis obtectae appa- 
rent Medici plurimi, nostro etiam aevo/ morbum 
de quo sermo est utpote aflectionem glandula- 
rum salivalium et praesertim parotidum retiuent; 
ast si attente perpendimus morbi descriptionem 
modo traditam facile patet, morbum illum, qui 
salivatio mercurialis vulgo dicitur, nil aliud esse 
nisi stomatitidis varietatem ; inflammatio glandu- 
larum salivalium in hoc morbo phaenoraenon 
praecipuum nunquam sistit , et semper secun- 
daria est; eaeteroquin adaucta salivae secretio 
mogis quam a directa actione mercurii super 
glandulas salivales, depeudet ab inflaramationc 
membranoe mucosae cavi oris, quae sympathico 

modo super illas agit, ob illam legem per quam 
secretiones omnes augentur dum inflammatio adest 
ad extremitatem ductuli excretorii. Animadverten- 
dum insuper est quod humor qui ex ore fluit 
pro maxima parte a folliculis membranae muco- 
sae ipsius suppeditatur. Quomodocumque porro 
res se habeat probabile est » raercurium actionem 
suam directe exercere super membranam muco- 
sam, a qua eliminatur per secretionem sibi pro- 
priam. Hoc reapse comprobatur a sapore metal- 
lico peculiari qui ab aegris persentitur. Praesen- 
tia metalii in humore secreto , nec non in san- 
guine a Gmelin chemiae ope demonstrata fuit. 

Cuncta mercurii praeparata stomatitidem mcr- 
curialem producere valent , nullum aliud vero 
tam facile ac prompte illam provocat quam ca- 
lomel; sequuntur doin unguentum mercuriaie per 
frictiones adhibitum , pomata sic dicta citrina ex 
nitrate mercurii , mercurius gummosus Pleukii , 
uti in pillulis Bellostii, jodureta mercurii, vapo- 
res mercurii metallici , uti observatur apud opi- 
fices qui hoc metallum tractant. Salivatio oriri 
etiam potest per internam administrationem mer- 
curii metallici; ast in hisce casibus ad noxios 
producendos eflectus oportet ut metallum in or- 
ganis digerentibus diu maneat,, quare ibi divi- 
datnr, oxydetur, atque in bichloruretum mercu- 
rii, docente Orfila , mutetur. Proclivitas ad sali- 

vationem mereurialem differt quammaxime in di- 
versis individuis, et reapse adsunt homines qui 
irtercurialia quacumque sub forma, et quacumque 
dosi exhibita ferre valent, dum. alii e contra re- 
ceptivifatem habent adeo magnam , ut a levi fri* 
ctione cum unguento cinereo, a cauterisatione ope 
nitratis mercurii , a duobus aut tribus granis 
calomelani interne porrectis statim abundans pro- 
vocetur salivatio. Temperies frigida , habitatio in 
locis humidis, constitutio debilis , praecipuarum 
secretionum et speciatim transpirationis cutaneae 
parva alacritas, tot sunt circumstantiae, quae ut 
plurimum stomatitidis mercurialis evolutioni fa- 
vent. 

Ptyalismus mercurialis nunc temporis fere nun- 
quam vitae periculum adducit, exceptis tantum- 
modo casibus in quibus nimis abundans evadit, 
vel partes in ore contentas late destruit ; non- 
nisi igitur in hisce casibus prognosis infausta es- 
se debet; dum in caeteris casibus haberi debet 
uti morbus valde molestus saepe rebellis ast mi- 
nime periculosus. 

Statim ac prima salivationis signa apparent 
mercurialium usus suspendendus est , atque re- 
tnedia purgantia fortiora salina aut etiam drastica 
praescribenda sunt ad revulsionem super tubum 
gastro-entericum provocandam ; juvant quoque 
pcdiluvia irritantia; praeterea colutorium aliquod 

emoliiens mucilaginosum diu in ore ab aegro re- 
tinendum est. Auxilia quae ad morbi evolutionem 
praepediendam ab aliquibus commendanlur , uti 
glacies et colutoria diversa adstringentia ut plu- 
rimum optatum effectum nequaquam praestare 
valent. Idem dici potest de medicaminibus pluri- 
bus quibus actio peculiaris contra mercurium 
ipsum tribuitur, uti essent acidum sulfuricum, 
nitricum, chlorureta varia , praeparata auri , sul- 
fur, sulfuretum calcis, vel magnesiae et sic porro, 
quae omnia fere semper inutiiia imo potius dam- 
nosa evadunt. Jodium ejusque praeparata, prae- 
cipue joduretura potassii, ultimis hisce temporibus 
proposita et iaudata quoque fuerunt; eorum ta- 
nien efficacia dubia adhuc est. Nuperrime Ri- 
cord et Baumes suminis extollerunt laudibus aci- 
dum chlorydricum, et reapse bonos ut plurimum 
praestat effectus, atque statim ab initio stomati- 
tidis mercurialis adhibitum morbi evolutionem non 
raro sistcre valet; in hunc finem tanguntur gen- 
givae et membranae mucosae pars quae intume- 
scere incipit cum acido chlorhydrico puro, habita 
tamen cautione nc dentes laedantur. Cauterisatio 
hujusmodi superficialis bis aut ter repetita , in- 
flammationis membranae mucosae indolem mutat, 
atque molestias ac pericula salivationis plerum- 
que praepedire valet , dum vero illa statim ab 
initio morbi iu usum vocetur. 

Dum cauterisatio haud bene successit, vel 
propter symptomatum inflammatoriorum vehemen- 
tiam institui non potest , tunc methodus antiphlo- 
gistica adhibenda e9t; ita interdum reactio nimia 
generalis unam vel alteram sanguinis evacuatio* 
nem generalem postulat; saepius verum sufficiunt 
sanguinis evacuationes locales per hirudinum ap- 
plicationes subter maxillam inferiorem. Praeterea 
externe cataplasmata cmollientia <;irca collum ad- 
moventur, atque praescribuntur colutoria emol- 
lientia mucilaginosa, balnea tepidula universalia, 
nec non auxilia revellentia jam dicta , prae pri- 
mis purgantia. Opium scopo paliativo ad dolores 
sedandos > non vero ad morbum debellandum uti 
nonnulli autumant, exhiberi interdum potest. Dum 
symptomata inflammatoria imminuta sint, tunc ad 
colutoria adstringentia deveniendum est, a mitio- 
ribus semper incipiendo; ita ab initio praescribi 
potest decoctum hordei cum melle rosaceo aut 
aceto ; progressu temporis actio eorum intenditur 
per additionem aluminis, subboratis sodae, ace- 
tatis plumbi, et sic porro. Caeterum continuan- 
dum est in usu auxiliorum revellentium, atque 
praecipuae secretiones promovendae sunt, prae- 
sertim transpiratio cutanea balneorum ope. Ad 
sanationem ulcerationum obtinendam necesse sae- 
pe est illas tangere cum nitrate argenti vel acido 
chlorhydrico concentrato. Facile demum intelligi- 

tur quod in morbo acuto diaeta stricta esse de- 
bet; mitigata dein phlogosi lac, juscula, aliique 
cibi molles qui masticatione parum indigent sup- 
peditari possunt. Si autem mercurii effectus diu 
persistant atque aegrotantis vires summopere la- 
befactatae sint, tunc remedia roborantia neces- 
saria sunt atque magnam opem praestant. 




FINIS. 

THESES DEFENDENDjE. 



4. Yitia cordis ad apoplexiam non raro disponunt. 

2. Magna inter febres intcrmittentes et typhoi- 
deas interest analogia. 

3. Respiratio maximum in cachexiarum genesi 
exercet influxum. 

4. Menstruationis aberrationes non causa, sed ef- 
fectus chloroseos habendae sunt. 

5. Morbi ab animi pathematibus ortum ducentes 
generatim sanatu difficiliores sunt. 

• 

6. Constitutionis epidemicae et endemicae co- 
gnitio in praxi medica summopere neces- 
saria. , 



